โตโยต้า ซี-เอชอาร์

โตโยต้า ซี-เอชอาร์  มีลักษณะเป็นรถยนต์เอนกประสงค์สมรรถนะสูงขนาดเล็กมาก ซึ่งผลิตโดยบริษัทโตโยต้า โดยเริ่มผลิตในเดือนพฤศจิกายน พ.ศ. 2559 และจำหน่ายในประเทศญี่ปุ่นเป็นประเทศแรกเมื่อวันที่ 14 ธันวาคมที่ปีเดียวกัน และเริ่มสายการผลิตที่ประเทศญี่ปุ่น ประเทศตุรกี ต่อมาในปี พ.ศ. 2560 ก็ได้เริ่มสายการผลิตที่ประเทศไทย ที่มาของชื่อ "C-HR" นั้น ได้ย่อมาจาก Compact High Rider", Cross Hatch Run–about" หรือ "Coupé High–Rider".
หลังจากที่ได้โชว์คอนเซปต์มานาน โตโยต้า ซี-เอชอาร์ รุ่นที่ 1 ก็ได้เผยโฉมเวอร์ชั่นผลิตจริงครั้งแรกในโลกเมื่อเดือนมีนาคม พ.ศ. 2559 ที่งานเจนีวา มอเตอร์โชว์ ส่วนเวอร์ชันอเมริกาเหนือได้เผยโฉมเมื่อเดือนพฤศจิกายน พ.ศ. 2559 ที่งานลอสแอนเจลิส ออโต้โชว์
ในรุ่นอเมริกาเหนือ มีเพียงตัวเลือกเครื่องยนต์เบนซิน 2.0 ลิตรเพียงตัวเลือกเดียวเท่านั้น ต่างจากตลาดโลกที่มีทั้งเครื่องยนต์ 1.2 ลิตร Turbocharger และเครื่องยนต์ 1.8 ลิตร Hybrid ในอเมริกาเหนือ ตอนแรกนั้น ซี-เอชอาร์มีแผนจำหน่ายภายใต้ยี่ห้อScion (ไซออน) แต่โตโยต้าได้ประกาศยกเลิกการทำตลาดแบรนด์ไซออน จึงเปลี่ยนชื่อยี่ห้อเป็นโตโยต้าแทน 
การเปิดตัว และจำหน่ายในประเทศไทย.
โตโยต้า ได้เผยโฉม ซี-เอชอาร์ ในประเทศไทยในงานมหกรรมยานยนต์ประเทศไทยครั้งที่ 34 โดยโฉมของประเทศไทยจะมาพร้อมกับเครื่องยนต์ 1.8 ลิตร รหัส 2ZR-FBE และเครื่องยนต์ไฮบริด 1.8 ลิตร รหัส 2ZR-FXEโดยมีรายระเอียดรุ่นย่อยมาให้เลือกสี่รุ่นและได้เปิดรับสิทธิ์การจองล่วงหน้า
เครื่องยนต์.
เครื่องยนต์เบนซิน 1.8 FFV รหัส 2ZR-FBE 4 สูบแถวเรียง ขนาด 1.8 ลิตร 1,798 ซีซี. กระบอกสูบ x ระยะช่วงชัก : 80.5 x 88.3 มิลลิเมตร อัตราส่วนกำลังอัด 10.0 : 1 กำลังสูงสุด 140 แรงม้า ที่ 6,000 รอบ/นาที แรงบิดสูงสุด 175 นิวตันเมตร ที่ 4,000 รอบ/นาที จับคู่กับเกียร์อัตโนมัติ CVT ล็อกพูเล่ย์ 7 จังหวะ ขับเคลื่อนล้อหน้า ความจุถังน้ำมัน 50 ลิตร รองรับน้ำม้น E85 ปล่อย CO2 150g./km. 
เครื่องยนต์เบนซิน 1.8 Hybrid รหัส 2ZR-FXE DOHC 4 สูบแถวเรียง DOHC Atkinson cycle 16 วาล์ว VVT-i ขนาด 1.8 ลิตร 1,798 ซีซี. กระบอกสูบ x ระยะช่วงชัก : 80.5 x 88.3 มิลลิเมตร อัตราส่วนกำลังอัด 13.0 : 1 ให้กำลังสูงสุด 98 แรงม้า ที่ 5,200 รอบ/นาที แรงบิดสูงสุด 142 นิวตันเมตร ที่ 3,600 รอบ/นาที ทำงานร่วมกับมอเตอร์ไฟฟ้า Permanent Magnet Synchronous Motor แรงดันไฟฟ้า 600 โวลต์ ให้กำลังสูงสุด 72 แรงม้า แรงบิด 163 นิวตันเมตร แบตเตอรี่แบบ Nickel metal Hydride (Ni-MH) แรงดันไฟฟ้า 201.6 โวลต์ 28 Modules 6.5 Ah รวมพละกำลังจากทั้งเครื่องยนต์ และ มอเตอร์ไฟฟ้าให้ กำลังสูงสุด 122 แรงม้า จับคู่กับเกียร์อัตโนมัติ แบบ E-CVT ความจุถังน้ำมัน 43 ลิตร รองรับน้ำมันสูงสุด E20 ปล่อย CO2 100 g./km.
รุ่นพิเศษ.
เดือนเมษายน 2561 ได้เพิ่มโฉม ADIDAS Japan แถม Set LIMITED EDITION 1,200 คัน
เดือนพฤศจิกายน 2562 ได้เพิ่มชุดแต่ง NURBURGRING Edition ในราคา 9,000 บาท
เดือนเมษายน 2563 ได้เปิดตัว C-HR KARL LAGERFELD รุ่น Limited Edition ผลงานร่วมกับดีไซน์เนอร์ชื่อดังระดับโลก ในรุ่นพิเศษนี้ มีจำหน่ายเฉพาะรุ่น 1.8 Hybrid High เท่านั้น ในราคา 1,219,000 บาท
การจำหน่ายในไทยในรุ่น Minorchange และการเลิกจำหน่ายในรุ่นเครื่องยนต์เบนซิน.
เดือนตุลาคม 2562 C-HR Minorchange เปิดตัวครั้งแรกในตลาดโลกในยุโรป ซึ่งโดยปกติแล้ว C-HR Minorchange จะต้องเปิดตัวในไทยตามมาในช่วงปี 2020 แต่มีการแพร่ระบาดของ COVID-19 ทำให้แผนทุกอย่างถูกเลื่อนออกไป ซึ่งการเปิดตัว C-HR Minorchange ในไทย ตามแผนการที่วางเอาไว้ตั้งแต่ตอนเปิดตัว 2 ปีที่แล้ว ว่า C-HR Minorchange จะยกเลิกทำตลาดเครื่องยนต์เบนซิน และ เปิดตัว Toyota Corolla CROSS ในเดือน กรกฎาคม 2563 แต่ Toyota Corolla CROSS กลับทำตลาดได้ดีเกินคาด จนทำให้บทบาทของ C-HR ถูกลดทอนลง จนมีความเป็นไปได้สูงว่า ทาง โตโยต้าประเทศไทย อาจไม่ทำตลาด C-HR Minorchange ต่อไป
ทำให้ตั้งแต่ช่วงต้นปี 2564 ได้เลิกจำหน่ายในรุ่นเครื่องยนต์เบนซิน 1.8 ลิตร (1.8 Entry, 1.8 Mid) ตามแผนที่วางเอาไว้ ซึ่งตอนนี้บนหน้าเว็บไซต์ โตโยต้าประเทศไทย แสดงข้อมูล และจำหน่ายรถ C-HR เหลือเพียงเครื่องยนต์ไฮบริดเท่านั้น เนื่องจากอัตราภาษีสรรพสามิตในไทย ที่สนับสนุนรถยนต์ที่ขับเคลื่อนมอเตอร์ไฟฟ้า (รถ Hybrid และ รถยนต์ไฟฟ้า) ทำให้รุ่นเบนซิน 1.8 ลิตร ต้องเสียภาษีสรรพสามิต ในอัตรา 20% เมื่อเทียบกับเครื่องยนต์ไฮบริด จะเสียภาษีสรรพสามิตในอัตราเพียง 4%
ปรับโฉมใหม่ MY2021.
23 มิถุนายน 2564 ได้เปิดตัว C-HR รุ่นปรับปรุงใหม่ เป็นยนตรกรรมที่โดดเด่นด้วยดีไซน์ที่เป็นเอกลักษณ์ ไม่เหมือนใคร พร้อมสมรรถนะการขับขี่ที่เหนือชั้น สร้างประสบการณ์การขับขี่ที่เร้าใจยิ่งกว่าเคย ด้วยสุดยอดเทคโนโลยีของโตโยต้า เริ่มจาก สถาปัตยกรรมยานยนต์ใหม่ (Toyota New Global Architecture) ที่มีจุดศูนย์ถ่วงต่ำ เข้าโค้งได้อย่างสนุกสนาน โครงสร้างเหล็กที่แข็งแรง เพิ่มประสิทธิภาพการทรงตัว และช่วงล่างอิสระปีกนกคู่ Double Wishbone Suspension ให้ความนุ่มนวล เกาะถนน รวมทั้งการออกแบบให้มีทัศนวิสัยในการขับขี่ที่ดีเยี่ยม นอกจากนี้ยังมีเทคโนโลยีมาตรฐานระดับโลกของโตโยต้า ได้แก่ ระบบไฮบริดเจเนอเรชันที่ 4 ขับสนุก ประสิทธิภาพการประหยัดน้ำมันสูง เพิ่มความมั่นใจทุกการเดินทาง ด้วยมาตรฐานความปลอดภัยใหม่ระดับโลกของรถโตโยต้า (Toyota Safety Sense) ผ่านการรับรองมาตรฐานความปลอดภัยจากการทดสอบการชน ASEAN NCAP ระดับ 5 ดาว พร้อมสโลแกนใหม่ว่า C-HR “Born unique”.
นายสุรศักดิ์ สุทองวัน รองกรรมการผู้จัดการใหญ่ กล่าวว่า “บริษัท โตโยต้า มอเตอร์ ประเทศไทย จำกัด ขอแนะนำ C-HR รุ่นปรับปรุงใหม่ มาพร้อมดีไซน์ที่โดดเด่นด้วยทางเลือกสีภายนอกใหม่ ได้แก่ สี Platinum White Pearl และ สี Nebula Blue โฉบเฉี่ยวยิ่งขึ้นด้วย Black roof สำหรับสี Platinum White Pearl/Black roof, สี Premium Red/Black roof, สี Metal Stream Metallic/Black roof และ Silver roof สำหรับสี Attitude Black Mica/Silver roof และสี Nebula Blue/Silver roof และใหม่ล่าสุด กับมาตรฐานความปลอดภัยระดับโลกของรถโตโยต้า (Toyota Safety Sense) ใน C-HR รุ่นปรับปรุงใหม่ เพื่อเพิ่มความมั่นใจให้ทุกการเดินทาง กับ All-speed Dynamic Radar Cruise Control ระบบควบคุมและปรับลดระดับความเร็วได้ถึง 0 กิโลเมตร/ชั่วโมง และสามารถเร่งความเร็วกลับสู่ระดับที่ตั้งไว้เมื่อไม่มีรถขวางหน้า พร้อมระบบ Lane Tracing Assist ช่วยควบคุมรถให้อยู่กลางเลน หน้าจอระบบสัมผัสขนาด 7 นิ้ว รองรับ Apple CarPlay / Android Auto และตอบรับทุกไลฟ์สไลต์ได้ดียิ่งขึ้น ด้วยระบบที่เชื่อมต่อรถและผู้ใช้รถให้เป็นหนึ่งเดียว ผ่านแอปพลิเคชัน T-Connect by TOYOTA ในราคาสุดพิเศษ! คุ้มค่าในการเป็นเจ้าของยิ่งขึ้น” แต่ปรับราคาถูกลง 20,000 บาท จาก 1,159,000 บาท เหลือ 1,139,000 บาท (สำหรับสีขาวมุก ราคา 1,146,000 บาท)
C-HR Gazoo Racing Sport MY2022.
Toyota เปิดตัว New Toyota C-HR HEV GR Sport ในราคา 1,189,000 บาท พร้อมสัมผัสคันจริงครั้งแรกในงานบางกอก อินเตอร์เนชั่นแนล มอเตอร์โชว์ 2022—BIMS 2022
Toyota แนะนำ Sub-Compact SUV ใหม่ล่าสุด เสริมทัพ GR Series กับ New Toyota C-HR HEV GR Sport รุ่นเครื่องยนต์ไฮบริดขนาด 1.8 ลิตร ปรับปรุงการออกแบบทั้งภายนอก และภายในภายใต้แนวคิด GR Sport เติมเต็มความรู้สึกสนุกสนานในการขับขี่ (Fun-to-drive) พร้อมสัมผัสสมรรถนะการขับขี่ที่สนุกและเร้าใจยิ่งกว่า ด้วยช่วงล่างปรับจูนใหม่แบบสปอร์ต ที่ผสานกับประสิทธิภาพช่วงล่างหลังอิสระแบบปีกนกคู่ ให้สมรรถนะในการขับขี่ดีเยี่ยม และขับสนุกได้มากยิ่งขึ้น เมื่อวันที่ 15 มีนาคม 2565
บริษัทโตโยต้า มอเตอร์ ประเทศไทย แนะนำน้องใหม่ล่าสุดใน GR Series หลังจากแนะนำรถในซีรีย์นี้ ซึ่งผลิตในประเทศไทย จำนวน 4 รุ่น ล้วนแต่ประสบความสำเร็จ ได้รับความนิยมจากลูกค้าที่ชื่นชอบสมรรถนะการขับขี่แบบสปอร์ต ด้วยยอดจองรวมทุกรุ่นกว่า 9,000 คัน (ข้อมูลถึง 28 กุมภาพันธ์ 2565)
C-HR รุ่นที่ 2.
All NEW Toyota C-HR (2nd Generation) มีกำหนดเผยโฉมอย่างเป็นทางการครั้งแรกในโลก วันที่ 26 มิถุนายน นี้ แต่ก่อนที่เราจะได้เห็นเรือนร่างของ Compact Crossover ทรงสปอร์ตรุ่นใหม่ของค่ายสามห่วงแบบหมดเปลือก ก็ได้มีภาพหลุดทั้งภายนอก และภายในห้องโดยสาร บางส่วนออกมาให้เห็นกันพอเป็นนำ้จิ้ม ภาพหลุดชุดดังกล่าว เผยให้เห็นดีไซน์ที่แท้จริงของ All NEW Toyota C-HR ซึ่งถอดแบบมาจากรถยนต์ต้นแบบ C-HR Prologue Concept ราวๆ 90% เลยก็ว่าได้ ดีไซน์โดยรวมยังคงความล้ำของส่วนต่างๆ ทั้งด้านหน้า ด้านข้าง และด้านหลัง ขณะที่สีโปรโมทในรอบนี้เป็นสีเหลืองทองตัดกับหลังคาและบั้นท้ายสีดำ มือจับเปิดประตูภายนอกทั้ง 4 ตำแหน่ง เป็นแบบ Flush-door Handle ซึ่งช่วยให้การไหลของอากาศบริเวณข้างลำตัวรถเป็นไปอย่างต่อเนื่องมากขึ้น ลักษณะการใช้งานคล้ายกับ Lexus LC
ในส่วนของภายใน มาพร้อมกับพวงมาลัย 3 ก้าน ดีไซน์ใหม่ ที่เรามักจะพบเห็นในรถยนต์ของ Toyota ยุคใหม่ ชุดมาตรวัดเป็นแบบ Full Digital ทำงานร่วมกับฟังก์ชั่นแสดงผลบนกระจงบังลมหน้า Head-up Display พร้อมระบบตรวจับผู้ขับขี่ Driver Monitor System ขนาบด้วยช่องแอร์ด้านข้างแบบทรงกลม และหน้าจอกลางแบบกึ่งลอยตัว
Toyota Motor (ประเทศไทย) ยุติการจำหน่าย C-HR อย่างเป็นทางการ.
Toyota C-HR เป็นรถยนต์ Compact Crossover รุ่นแรกของ Toyota ที่ถูกสร้างขึ้นบนโครงสร้างงานวิศวกรรม Toyota New Global Architecture (TNGA) โดยพุ่งเป้าหมายหลักไปยังตลาดโซนยุโรป ตลอดจนกลุ่มลูกค้าเป้าหมายคนรุ่นใหม่ที่ชื่นชอบและอยากได้รถยนต์ใต้ท้องสูงสไตล์ Crossover ซึ่งมีบั้นท้ายแบบรถยนต์ Coupe’ 2 ประตู และมีงานออกแบบภายนอกที่ดูล้ำ ฉีกไปจากจากรถยนต์ทั่วไปของ Toyota ในยุคก่อนหน้านั้น
C-HR เจเนอเรชั่นแรก ถูกเปิดผ้าคลุมเผยโฉมสู่สายตาชาวโลกครั้งแรกที่งาน Geneva Motor Show เมื่อเดือน มีนาคม 2016 จากนั้นรถยนต์คันแรกซึ่งออกจากสายการผลิตในโรงงานประเทศญี่ปุ่นก็ถูกส่งออกจำหน่ายในตลาดบ้านเกิด วันที่ 14 ธันวาคม ปีเดียวกัน ต่อเนื่องในตลาดอื่นๆ ไม่ว่าจะเป็นยุโรป อเมริกา เม็กซิโก จีน รวมถึงประเทศไทย โดยการเปิดตัวของ C-HR รุ่นแรกในบ้านเราเกิดขึ้นเมื่อวันที่ 13 มกราคม 2018 ความน่าฉงนในช่วงเวลานั้นคือ Toyota ไม่ได้จัดงานเปิดตัวเชิญสื่อมวลชนตามปกติ ทว่ามีการจัดงานเลี้ยงขอบคุณลูกค้ากลุ่มแรกจำนวน 3,000 คน ที่ลงชื่อสั่งจองไปในขณะนั้นแทน ด้วยความโดดเด่นด้านรูปลักษณ์ ตลอดจนการเปลี่ยนมาใช้แพลตฟอร์ต TNGA ที่ส่งผลดีต่อการขับขี่ผิดวิสัย Toyota ในยุคก่อน ทำให้ C-HR มีกระแสตอบรับในช่วงแรกดีจนคน Toyota เป็นปลื้มไปตามๆ กัน ทันทีที่เริ่มส่งมอบรถยนต์ให้กับลูกค้าชาวไทยได้ ยอดขายสะสมของ C-HR ในปี 2018 (มีนาคม – ธันวาคม 2018) โจนทะยานขึ้นไปสู่ตัวเลข 15,930 คัน ครองตำแหน่งจ่าฝูงในกลุ่ม Compact Crossver เฉือนเอาชนะ Honda HR-V ที่ครองหัวหาดมาแต่ตั้งปี 2014
อย่างไรก็ตาม บานกระจกหน้าต่างของห้องโดยสารด้านหลังที่แคบตีบจนทำให้นั่งแล้วรู้สึกอึดอัด (ทั้งที่จริงแล้วพื้นที่ไม่ได้น้อยเลย) ตลอดจนความจุพื้นที่เก็บสัมภาระด้านหลังที่ไม่ใหญ่โตเท่าคู่แข่ง ซึ่งเป็นจุดด้อยเพียงไม่กี่จุดของ C-HR กลับทำให้ Compact Crossover รุ่นนี้ ไม่สามารถยืนตำแหน่งหัวตารางยอดขายได้ต่อเนื่องในปีต่อๆ มา ไม่เพียงแค่นั้น การเปิดตัวพี่น้องร่วมชายคาอย่าง Corolla Cross ในเดือน กรกฎาคม 2020 ยิ่งเป็นการย้ำชัดว่า กลุ่มลูกค้าส่วนใหญ่ที่จ่ายเงินซื้อรถแนว Crossover SUV นั้น ให้ความสำคัญกับความโปร่งโล่งภายในห้องโดยสาร รวมไปถึงความอเนกประสงค์ของพื้นที่ด้านหลังเป็นอันดับต้นๆ แทนที่จะเป็นความแม่นยำในการบังคับควบคุม ซึ่งก็ไม่ใช่เรื่องแปลก ในปี 2020 ซึ่งเป็นปีที่ Corolla Cross กวาดยอดขายไปได้ทั้งสิ้น 12,945 คัน และสามารถขึ้นครองอันดับ 1 ด้านยอดขายได้สำเร็จ แม้ว่าจะยอดส่งมอบสะสมเพียง 6 เดือน (กรกฎาคม – ธันวาคม) อีกฟากหนึ่งตัวเลขยอดขายของ C-HR กลับหล่นลงมาเหลือเพียง 3,381 คัน เท่านั้น ทำให้จนในที่สุดแล้ว Toyota Motor (ประเทศไทย) ตัดสินใจลดบทบาทของ C-HR ลง ยุติการทำตลาดในรุ่นเบนซิน 1.8 ลิตร คงไว้เพียงรุ่นเบนซิน 1.8 ลิตร Hybrid ที่ดูเหมือนจะสามารถอัดอุปกรณ์ / options ได้มากกว่า และอาจทำกำไรได้มากกว่าด้วย เนื่องจากอัตราภาษีสรรพสามิตของรุ่น Hybrid ถูกว่ารุ่นเบนซินเพียวถึง 4 เท่า (เบนซินเพียว 20% และ Hybrid 4%) ไม่เพียงแค่นั้น ในการปรับอุปกรณ์ประจำปี MY 2021 C-HR Hybrid ยังถูกยกเลิกทำตลาดในหลายรุ่นย่อย เหลือเพียงรุ่นท็อป Hybrid Premium Safety ซึ่งอัดระบบความปลอดภัยมาแน่นขึ้น อาทิ ระบบควบคุมความเร็วแปรผัน All-Speed Dynamic Radar Cruise Control, ระบบรักษารถให้อยู่ในเลน Lane Tracing Assist รวมถึงหน้าจอเครื่องเสียงใหม่ รองรับการเชื่อมต่อ Android Auto / Apple CarPlay ราคาถูกลง 20,000 บาท และในปี 2022 ยังมีการอัพเกรดความสดใหม่อีกครั้งด้วยรุ่นย่อยใหม่ C-HR GR Sport ซึ่งถูกปรับมาดภายนอกให้ทะมัดทะแมงขึ้น พร้อมอัพเกรดช่วงล่างใหม่ ด้วยช็อกอัพ / คอยล์สปริง จูนเฉพาะ GR Sport แต่ดูเหมือนว่าการกระตุ้นตลาดรอบนี้ ไม่ค่อยประสบความสำเร็จเท่าไหร่นัก
ต่อมาในช่วงต้นปี 2023 ไลน์การผลิตของ C-HR ในไทยได้สิ้นสุดลง และเริ่มหยุดรับจองในบางผู้แทนจำหน่าย ทว่าเพื่อเป็นการระบายสต๊อกที่มีอยู่ C-HR ยังคงถูกลากขายต่ออย่างเงียบๆ จนกระทั่งส่งมอบรถยนต์ล็อตสุดท้ายในเดือน มิถุนายน ที่ผ่านมา และล่าสุด บนหน้าเว็บไซต์ Toyota Motor (ประเทศไทย) ได้มีการถอดข้อมูลทั้งหมดของ C-HR ออกจากไลน์อัพรถยนต์ในกลุ่ม SUV & PPV เป็นสัญญาณบอกว่ารถ Compact Crossover รุ่นนี้ ถูกยุติการทำตลาดในประเทศไทยอย่างเป็นทางการเป็นที่เรียบร้อย โดยที่ C-HR โฉมใหม่ (เจเนอเรชั่นที่ 2) ที่เพิ่งเปิดตัวในสหรัฐอเมริกา วันที่ 26 มิถุนายน 2566 ยังไม่มีแผนนำเข้ามาตั้งไลน์ผลิตและจำหน่ายในประเทศไทยแต่อย่างใด…
และ ในตอนนี้ โตโยต้า มอเตอร์ ประเทศไทย ยืนยันว่า TOYOTA C-HR เลิกจำหน่ายในประเทศไทยอย่างเป็นทางการ และไม่มีแผนที่จะนำเข้าจำหน่าย C-HR เจนที่ 2 แต่อย่างใด เนื่องจากปัจจุบันมี TOYOTA Corolla CROSS จำหน่ายซึ่งมาแทนที่ได้ ดังนั้นจึงระบุว่าได้เป็นการปิดการขายกว่า 6 ปีสำหรับ C-HR ในประเทศไทย